Na podlagi prvega odstavka 25. člena Zakona o delovnih razmerjih (Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US in [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb), in druge točke prvega odstavka 68. člena v povezavi s tretjim odstavkom 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljevanju ZJU)

**Upravna enota Ptuj**, Slomškova ulica 10, 2250 Ptuj

objavlja prosto delovno mesto za določen čas,

**svetovalec (šifra DM 104) v Oddelku za okolje in prostor, za določen čas do vrnitve začasno odsotne javne uslužbenke z materinskega in starševskega dopusta**

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati tudi naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj sedem (7) mesecev delovnih izkušenj,
* opravljen strokovni izpit iz upravnega postopka,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se, skladno z določilom 13. točke 6. člena ZJU, štejejo delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in zahtevana raven izobrazbe za opravljanje tega dela.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo tudi, ali ima opravljen strokovni izpit iz upravnega postopka druge stopnje. V nasprotnem primeru ga bo moral v skladu s tretjim odstavkom 31. člena Zakona o splošnem upravnem postopku /ZUP/[[1]](#footnote-1) opraviti najkasneje v treh mesecih od sklenitve pogodbe o zaposlitvi.

**Naloge na delovnem mestu so:**

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na prvi stopnji,
* opravljanje drugih upravnih nalog podobne zahtevnosti.

**Prijava mora vsebovati:**

* 1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
	2. pisno izjavo o izpolnjevanju delovnih izkušenj, v kateri kandidat navede vse dosedanje zaposlitve, datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu z navedbo stopnje izobrazbe, ki je bila zahtevana za to delovno mesto;
	3. pisno izjavo glede opravljenega strokovnega izpita iz upravnega postopka druge stopnje (če ga je kandidat opravil);
	4. pisno izjavo kandidata, da:
	+ je državljan Republike Slovenije,
	+ ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na  nepogojno kazen zapora v trajanju več kot šest mesecev,
	+ zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
	1. izjavo, da za namen zaposlitvenega postopka dovoljuje Upravni enoti Ptuj pridobitev podatkov iz uradnih evidenc. V primeru, da kandidat s pridobitvijo podatkov iz uradnih evidenc ne soglaša, bo moral sam predložiti ustrezna dokazila.

Izpolnjevanje zgoraj navedenih pogojev kandidat dokazuje s predložitvijo pisnih izjav, lahko pa k svoji prijavi priloži tudi ustrezna dokazila.

Zaželeno je, da prijava vsebuje tudi kratek življenjepis ter da kandidat v njen poleg formalne izobrazbe navede tudi druga znanja in veščine, ki jih je pridobil.

**Z izbranim kandidatom bo sklenjeno delovno razmerje za določen čas nadomeščanja začasno odsotne javne uslužbenke (do vrnitve z materinskega in starševskega dopusta),** **s polnim delovnim časom** terbrez imenovanja v uradniški naziv; pravice in obveznosti pa se mu bodo določile glede na uradniški naziv »Svetovalec III«.

Izhodiščni plačni razred delovnega mesta je 17 oz. 2.012,14 EUR bruto, pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Delo bo opravljal v prostorih Upravne enote Ptuj, Prešernova ulica 29, 2250 Ptuj.

Kandidat vloži prijavo v pisni obliki skupaj z izjavami **na priloženem prijavnem obrazcu** za delovno mesto »Svetovalec« (šifra DM 104) v Oddelku za okolje in prostor, tako da jo pošlje:

* v zaprti ovojnici **na naslov**: Upravna enota Ptuj, Slomškova ulica 10, 2250 Ptuj, z označbo: »Svetovalec šifra 104 v OOP«, ali
* **na elektronski naslov**: ue.ptuj@gov.si, z navedbo »Svetovalec šifra 104 v OOP«, pri čemer veljavnost prijave ni pogojena z elektronskim podpisom,

in sicer v roku **8 dni** po objavi na osrednjem spletnem mestu državne uprave [www.gov.si](http://www.gov.si) in na spletni strani ter v prostorih Zavoda RS za zaposlovanje.

*Kandidate vljudno naprošamo, da zaradi upoštevanja ekonomskega in ekološkega vidika prijavo vložijo tako, da izpolnijo priložen obrazec, ki vsebuje vse podatke, potrebne za popolno prijavo.*

Neizbrani kandidati bodo o izboru pisno obveščeni najkasneje v osmih dneh po zaključenem postopku izbire. Izbranemu kandidatu bo poslano obvestilo o izbiri, neizbranim kandidatom pa obvestilo, da niso bili izbrani. Obvestilo o končanem izbirnem postopku bo objavljeno na spletnih straneh portala »GOV.SI« (<https://www.gov.si/zbirke/delovna-mesta/>).

Informacije o javni objavi daje Doris Kujavec na telefonski številki: 02 798 01 61 vsak delovni dan med 10. in 12. uro.

1. Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb. [↑](#footnote-ref-1)